שגרירות ישראל בבייג'ין

משרד הנספח הצבאי

טלפון: 86-10-85320673 +

נייד: 86-186-00253230+

גישה מישראל: 03-3740536

תאריך: 26 במרץ 2018

הנדון: פירוט תכני ביקור מב"ל בסין

שלום אלי יקר,

לבקשתך, הנה כמה מילים על כל אחד מתכני הביקור הקרוב שלכם בסין:

יום א':

1. תדריך נספח: הח"מ ישוחח עמכם במשך כחצי שעה על הלו"ז, תיאום ציפיות וכללי התנהגות ואתיקה בסין.
2. שתי הרצאות כלכלת סין ואינטרסים כלכליים של סין בישראל ושל ישראל בסין: הראשונה, של מר דני ימין, בכיר בחברת מייקרוסופט והשניה של ראש מחלקה הכלכלית בשגרירות, מר אופיר גור.
ההרצאות יתקיימו במתחם של ISCHAM, בשכונת האומנים "798". מדובר בגלריה לאומנות שמשמשת גם את מעין לשכת מסחר ישראלית-סינית.

ככל שהזמן יאפשר, נסייר במתחם המרתק.

1. ארוחת ערב וסיור תיירותי באזור אגם בייחאי: בילוי ערב וכניסה לאווירה סינית עכשווית.

יום ב':

1. נתארח במב"ל סין משך כל היום.
הם התחייבו לשלוח הצעה ללו"ז מפורט ליום זה. אעדכן ברגע שנקבל. ככלל, במחצית הראשונה של היום נשמע הרצאות שלהם. בצהריים נאכל בחדר האוכל ביחד עם הקצינים שלהם. בזמן הפסקת הצהריים שלהם (שנ"צ קבוע בין 13:00- 14:30 בכל צבא סין!!) אנחנו נקפוץ לביקור בארמון הקייץ. אתר תיירותי מרשים שנמצא בסמוך.

אח"צ ביקשו לשמוע הרצאה של אלי, מפקד המשלחת. במקביל, שאר החניכים יערכו סיור במתקני המכללה. כמו כן ייערך דיון/פאנל/שיח בין חניכי שתי המכללות.

1. 18:00- 19:30- ארוחת ערב רשמית באירוח מפקד המכללות או סגנו.
2. ערב- תרבות- טרם נסגר. הכוונה לערוך סיור חווייתי מודרך בסמטאות העיר העתיקה.

יום ג':

בוקר- סט הרצאות בתחום במדיני בשגרירות: שלש הרצאות בנושא סין והעולם, סין והמז"ת וסין וישראל.

לאחר מכן שתי הרצאות של גוף מחקר סיני בנושא חברה וכלכלה.

סה"כ 3.5 שעות.

צהריים- תיירות במרכז העיר. סיור מודרך באתרים מרכזיים שישפכו אור על תחנות משמעותיות בהיסטוריה הסינית הקדומה והמודרנית.

ערב:

פאנל נספחים זרים- הח"מ יזמין נספחים ממדינות נבחרות בעולם שינהלו שיח פתוח ואינטימי בכל עניין שהחניכים ירצו לדבר עליו. הח"מ מתכוון להזמין גם נספחים של מדינות ערביות (מצריים ומרוקו) בתקווה שיענו להזמנה.

יום ד':

בוקר- ביקור בבסיס האימונים של כש"ש (Peace Keeping Training Base)

הבסיס, המרוחק כשעה נסיע הצפונית לבייג'ינג הינו מושא גאווה סיני. הרבה מאמץ מושקע בכוחות שמירת השלום הסינים. אלה עתידים להגדיל את ההשקעה בשנים הבאות באופן משמעותי כולל פעילות באיזור שלנו. בבסיס זה מתאמנים גם חיילים סיניים וגם אימוני כשירות לחיילי או"מ מכל העולם.

נוסף על העובדה שביקור זה מעניין לכשעצמו, למדינת ישראל אינטרס מובהק לשת"פ עם יחידה זו ובסיס אימונים זה וביקור זה הינו הזדמנות להתקרבות ולבחינת ההזדמנויות בעתיד.

אח"צ- ביקור בחומה הסינית אחריו טיסה להונג קונג.

נ.ב. המסמך אינו שלם ואינו מפורט דיו. קבל נא את התנצלותי. הוא נכתב בלחץ רב של זמן. אערוך אותו מחדש כשאתפנה ואשלח שוב.

בברכה

עלא אבורוכן - אל"מ

נספח הגנה סין ומונגוליה